Juha Siira

Juha Kalervo Siira (10. tammikuuta 1946 Helsinki – 17. kesäkuuta 2021 Tuusula) oli suomalainen, 1970- ja 1980-luvuilla olympialaisissa kilpaillut  purjehtija.Siukonen 2001

Siira sijoittui olympialaisten Tornado-luokassa 13:nneksi Montrealissa 1976 ja kuudenneksi Moskovassa 1980. Parinaan hänellä oli Pekka Narko. Maailmanmestaruuskilpailuissa hän sijoittui parhaimmillaan seitsemänneksi vuonna 1979. Euroopan-mestaruuskilpailuissa hän oli viides vuonna 1978 sekä kuudes vuosina 1975 ja 1977. Hän voitti Pohjoismaiden mestaruuden vuonna 1976.

Seuratasolla Siira edusti Tuusulan Purjehtijoita ja Helsingfors Segelklubbia. Hän voitti Suomen-mestaruuden vuosina 1973–1975 ja 1977–1980 Pekka Narkon kanssa.Pihlaja 1994

Juha Siira ja Pekka Narko valittiin vuoden 1978 parhaiksi suomalaispurjehtijoiksi.

 Lähteet 




 Viitteet 

Luokka:Suomalaiset kilpapurjehtijat
Luokka:Vuonna 1946 syntyneet
Luokka:Vuonna 2021 kuolleet